La Casa de la Joventut de Paterna convoca un concurs de literatura còmics per a joves
03/11/2020

# La Casa de la Joventut de Paterna convoca un concurs de literatura còmics per a joves

[![La Casa de la Juventud de Paterna convoca un concurso de literatura y comics para jóvenes ](/images/noticias/2020/10/6719/6719_lg.jpg)](/images/noticias/2020/10/6719/6719_lg.jpg)

03.11.2020

La inscripció i presentació de treballs podrà fer-se fins al 26 de novembre a través del Registre d'Entrada de l'Ajuntament, demanant cita prèvia a través de la Seu Electrònica de la pàgina web www.paterna.es

L'Ajuntament de Paterna, a través de la Casa de la Joventut, ha obert el termini d'inscripció i presentació de treballs per als Concursos Juvenils 2020 – Premis Joves de literatura i còmic.  
  
En el certamen podran participar joves d'entre 12 i 30 anys i que siguen residents a la Comunitat Valenciana en el moment de la presentació de la sol·licitud.  
  
Tal com ha explicat el regidor de Joventut, Roberto Usina “hem establit diferents grups d'edat en cada categoria per a fomentar la participació dels joves: tres en el cas del concurs de literatura i dues per als participants en el certamen de còmics”.  
  
Els grups d'edat per a la categoria de Literatura seran de 12 a 14 anys, de 15 a 17 anys i de 18 a 30 anys. El tema de l'obra serà lliure i cada participant podrà presentar únicament un treball, en castellà o valencià, indistintament.  
  
Respecte al concurs de còmics, hi haurà dos grups d'edat, de 12 a 16 anys i de 17 a 30. La temàtica i tècnica seran lliures i les obres hauran de ser originals, de creació pròpia i inèdites.  
  
Els premis per a caga grup d'edat tindran una quantia econòmica de 250€ per al primer lloc i 200€ per al segon. A més, el consitori atorgarà un premi de 180€ en cada grup i categoria, específic per a joves de Paterna.  
  
La inscripció i presentació de treballs es realitzarà a través del Registre d'Entrada de l'Ajuntament, demanant cita prèvia a través de la Seu Electrònica de la pàgina web www.paterna.es  
  
A més, la informació completa de les bases del concurs podrà trobar-se en la web de l'Ajuntament, en l'apartat de [Biblioteques i Museus – Certàmens i Premis](/es/areas-gestion-municipal/cultura-juventud/certamenes-y-premios/concurso-literatura-comic-2020-paterna.html).